open-index/open-wikipedia-markdown huggingface dataset:
ยุทธนาวีที่อ่าวเลย์เต

**ยุทธนาวีอ่าวเลย์เต** (; ) หรือในอดีตรู้จักกันในชื่อ **ยุทธนาวีทะเลฟิลิปปินครั้งที่สอง** เป็นยุทธนาวีครั้งใหญ่ที่สุดในสงครามโลกครั้งที่สองและในบางกรณีถือเป็นยุทธนาวีใหญ่ที่สุดในประวัติศาสตร์ โดยมีทหารเรือที่เกี่ยวข้องมากกว่า 200,000 นาย

สมรภูมิอยู่ในทะเลบริเวณใกล้กับเกาะเลย์เต ซามาร์ และลูซอนของประเทศฟิลิปปินส์ ในวันที่ 23-26 ตุลาคม ค.ศ. 1944 ระหว่างฝ่ายสัมพันธมิตรซึ่งประกอบไปด้วยสหรัฐอเมริกาและออสเตรเลียกับจักรวรรดิญี่ปุ่น เมื่อวันที่ 20 ตุลาคม กองกำลังสหรัฐอเมริกาได้เข้าบุกจู่โจมเกาะเลย์เตซึ่งเป็นส่วนหนึ่งของกลยุทธ์ที่มีวัตถุประสงค์ที่จะโดดเดี่ยวญี่ปุ่นออกจากบรรดาประเทศที่ญี่ปุ่นทำการยึดครองในเอเชียตะวันออกเฉียงใต้ และยึดครองแหล่งน้ำมันซึ่งเป็นสิ่งสำคัญยิ่งในกองทัพและอุตสาหกรรม กองทัพเรือจักรวรรดิญี่ปุ่น (IJN) ได้ระดมเรือรบที่เหลือทั้งหมดในบริเวณนั้นเข้าต่อสู้เพื่อยับยั้งการบุกของฝ่ายสัมพันธมิตร แต่ถูกขับให้ล่าถอยโดยกองเรือที่ 3 และกองเรือที่ 7 ของกองทัพเรือสหรัฐ กองทัพเรือจักรวรรดิญี่ปุ่นประสบความล้มเหลวและสูญเสียอย่างใหญ่หลวงจนไม่สามารถฟื้นตัวได้อีกในภายหลัง เรือรบขนาดใหญ่ที่เหลือรอดก็ปราศจากน้ำมันเชื้อเพลิงต้องจอดทิ้งอยู่ในฐานทัพจนสงครามมหาสมุทรแปซิฟิกสงบลง

นี่เป็นยุทธการแรกที่อากาศญี่ปุ่นใช้วิธีโจมตีแบบ*[[คามิกาเซะ]]* และเป็นยุทธนาวีระหว่างเรือประจัญบานครั้งสุดท้ายในประวัติศาสตร์ กองทัพเรือญี่ปุ่นประสบความสูญเสียอย่างหนักและไม่แล่นเรือในกำลังที่เทียบเคียงได้นับตั้งแต่นั้นมา เนื่องจากขาดเชื้อเพลิงในฐานทัพในช่วงที่เหลือของสงคราม

## รายละเอียด
ยุทธนาวีที่อ่าวเลย์เตประกอบไปด้วยยุทธนาวีหลัก ๆ 4 ยุทธนาวี: ยุทธนาวีที่ทะเลซิบูยัน, ยุทธนาวีที่ช่องแคบซูริกาโอ, ยุทธนาวีแหลมเอ็นกาโน และยุทธนาวีที่ซามาร์ นอกจากนี้ยุทธนาวีที่อ่าวเลย์เตยังถือว่าเป็นการรบครั้งแรกที่เรือบรรทุกเครื่องบินของญี่ปุ่นจัดให้มีการใช้การโจมตีแบบคะมิกะเซะ

## ดูเพิ่ม
; ยุทธนาวีที่อ่าวอื่น ๆ
* ยุทธนาวีอ่าวอกโพ

## อ้างอิง

### บรรณานุกรม

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## อ่านเพิ่ม

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## แหล่งข้อมูลอื่น

* United States Strategic Bombing Survey (Pacific) – Interrogations of Japanese Officials
* Battle Experience: Battle for Leyte Gulf [Cominch Secret Information Bulletin No. 22]
* Orders of battle at NavWeaps.com:
** Battle of the Sibuyan Sea
** Battle of Surigao Strait
** Battle off Cape Engaño
** Battle off Samar
* 'Glorious Death: The Battle of Leyte Gulf' by Tim Lanzendörfer
* Return to the Philippines: public domain documents from HyperWar Foundation
* The Battle for Leyte Gulf Revisited  by Irwin J. Kappes
* Japan's TA-Operation: A Blueprint for Disaster  by Irwin J. Kappes
* 
* "USS ''Bergall'' vs IJN ''Myōkō'': A Tale of Two Cripples" by A. P. Tully
* Oral history interview with Edward Gilbert, a member of the Army Boat Regiment during the Battle of Leyte Gulf  from the Veterans History Project at Central Connecticut State University


หมวดหมู่:สงครามแปซิฟิก
หมวดหมู่:ยุทธนาวีและปฏิบัติการทางทหารในสงครามโลกครั้งที่สอง
หมวดหมู่:ปฏิบัติการและยุทธการทางอากาศในสงครามโลกครั้งที่สอง
หมวดหมู่:ปฏิบัติการและยุทธการบินนาวี
หมวดหมู่:เหตุการณ์ในเดือนตุลาคม พ.ศ. 2487
เกาะไซปัน

**เกาะไซปัน** (; ; อดีตใน และ; ) เป็นเกาะที่ใหญ่ที่สุดของหมู่เกาะนอร์เทิร์นมาเรียนาของสหรัฐอเมริกา ในมหาสมุทรแปซิฟิก มีเนื้อที่ประมาณ 115 ตารางกิโลเมตร อยู่ห่างจากเกาะกวมไปทางเหนือประมาณ 190 กิโลเมตร รายงานจากสำมะโน ค.ศ. 2020 ของสำนักงานสำรวจสำมะโนประชากรสหรัฐ ประชากรบนเกาะไซปันมี 43,385 คน ลดลง 10% จากจำนวนใน ค.ศ. 2010 ที่ 48,220 คน

ในอดีตเกาะไซปันเคยเป็นถิ่นฐานของชาวยุโรปจากประเทศสเปน ต่อมาได้ถูกยึดครองโดยเยอรมนีตั้งปี ค.ศ. 1899 จนถึงช่วงสงครามโลกครั้งที่หนึ่งจึงตกอยู่ภายใต้การยึดครองของจักรวรรดิญี่ปุ่น โดยมีชาวญี่ปุ่นมาตั้งถิ่นฐานประมาณ 25,000 คน และกำลังทหารญี่ปุ่นประมาณ 30,000 นาย

เกาะไซปันมีชื่อเสียงจากการรบที่เกาะไซปันในช่วงสงครามโลกครั้งที่สอง กองทัพสหรัฐอเมริกาส่งนาวิกโยธินยกพลขึ้นบกที่ชายหาดทางทิศตะวันตกเฉียงใต้ของเกาะ เมื่อวันที่ 15 มิถุนายน ค.ศ. 1944 และทำการสู้รบกับทหารญี่ปุ่นเป็นเวลาสามสัปดาห์ ก่อนจะจบลงด้วยการเสียชีวิตของทหารญี่ปุ่นเกือบทั้งหมด รวมทั้งครอบครัวชาวญี่ปุ่นอีกหลายพันคน โดยการฆ่าตัวตายที่หน้าผาบันไซ และหน้าผาฆ่าตัวตาย ทางตอนเหนือของเกาะ โดยไม่มีการประกาศยอมแพ้

## อ้างอิง

## แหล่งข้อมูลอื่น

* ''The Insular Empire: America in the Mariana Islands'', PBS documentary film & website
* Saipan Municipality, United States Census Bureau
* Department of the Interior, Office of Insular Affairs – Links to cultural and informational sites about the CNMI as well as to government sites


หมวดหมู่:นอร์เทิร์นมาเรียนา
หมวดหมู่:เกาะในมหาสมุทรแปซิฟิก
หมวดหมู่:เกาะในเขตโอเชียเนีย
หมวดหมู่:กรวยภูเขาไฟสลับชั้น
หมวดหมู่:ภูเขาไฟในสหรัฐ
หมวดหมู่:อดีตอาณานิคมของเยอรมนี
หมวดหมู่:เมืองหลวงในเขตโอเชียเนีย
หมวดหมู่:ยุทธการที่ไซปัน
เมาวี

**เกาะเมาวี** (; ) เป็นเกาะที่ใหญ่ที่สุดเป็นอันดับสองของในหมู่เกาะฮาวาย มีพี้นที่ 1,883.5 ตารางกิโลเมตร และเป็นเกาะที่ใหญ่อันดับที่ 17 ในสหรัฐอเมริกา เมาวีเป็นส่วนหนึ่งของของรัฐฮาวาย และมีขนาดใหญ่ที่สุดในเกาะทั้งสี่ของเมาวีเคาน์ตี

ในปี พ.ศ. 2543 เกาะเมาวีมีประชากร 117,644 คน ที่มีประชากรมากเป็นลำดับ 3 ของหมู่เกาะฮาวาย ต่อจากโฮโนลูลูและ Hawi'i (ฮาวายอิ) เมืองใหญ่ที่สุดบนเกาะ คือ Kahului (คาฮุลุย) มีประชากร 20,146 คน ที่ตั้งของเมาวีเคาน์ตี คือ Wailuku(วัยลุคุ)และเมืองสำคัญอื่นๆ รวมถึง Kīhei(คิเฮ) Lahaina(ละฮัยนะ) Makawao(มะคะเวา) Pa'ia (พะเอีย) Kula(คุละ) Ha'iku(ฮาอิคุ) Hana(ฮะนะ) Ka'anapali (คะอะนะพะลิ) Wailea (วัยเล) Makena (มะคินะ)และ Kapalua (คะพะลัว)

## อ้างอิง

หมวดหมู่:เกาะในรัฐฮาวาย
สัตยะ สาอี บาบา

**สัตยะ สาอี บาบา** (ชื่อเมื่อเกิด **รัตนากรรม สัตยนารายัณ ราชู**; 23 พฤศจิกายน 192624 เมษายน 2011) เป็นคุรุและผู้ใจบุญชาวอินเดีย เกิดในตระกูลภัตราชูชาวเตลูกู เมื่ออายุได้สิบสี่ปี ได้อ้างว่าตนเองเป็นร่างเกิดใหม่ของของศิรฑีสาอีบาบา และได้หนีออกจากบ้านของตนเพื่อช่วยเหลือสังคมและเป็นตัวอย่างแก่ผู้ติดตาม

องค์กรสัตยะสาอีที่ท่านตั้งขึ้น มีศูนย์มากกว่า 1,200 แห่ง ใน 126 ประเทศทั่วโลก องค์กรนี้มีการดำเนินงานสร้างและสนับสนุนการสร้างโรงพยาบาลทั่วไปและเฉพาะทาง, คลินิก, โครงการน้ำดื่ม, มหาวิทยาลัยหนึ่งแห่ง, หอประชุม, อาศรม และโรงเรียน

## อ้างอิง

หมวดหมู่:บุคคลที่เกิดในปี พ.ศ. 2469
หมวดหมู่:บุคคลที่เสียชีวิตในปี พ.ศ. 2554
หมวดหมู่:บุคคลจากรัฐอานธรประเทศ
หมวดหมู่:นักปรัชญาชาวอินเดีย
หมวดหมู่:ชาวอินเดียที่นับถือศาสนาฮินดู
เนปทูไนต์

**เนปทูไนต์** เป็นแร่ซิลิเกตชนิดหนึ่งทึบแสงการเกิดขึ้นในหินอัลคาไลน์และคาร์บอเนต แต่โดยเฉพาะอย่างยิ่งฝังอยู่ใน natrolite เป็นแร่ที่เกิดพร้อมกับbenitoiteและ joaquinite

## ประวัติ
ชื่อแร่เนปทูไนต์ มาจากชื่อเทพเนปจูนซึ่งเป็นเทพเจ้าแห่งท้องทะเลของชาวโรมัน เนื่องจากแร่เนปทูไนต์ได้ถูกพบพร้อมกับแร่อีจิรีนที่เป็นชื่อของเทพเจ้าแห่งท้องทะเลของชาวสแกนดิเนเวีย

## แหล่งที่พบ
พบที่เวสต์กรีนแลนด์ และแคลิฟอร์เนีย มณฑลซานเบนิโต้ สหรัฐอเมริกา

### ต่างประเทศ

## อ้างอิง

## แหล่งข้อมูลอื่น

* ข้อมูลแร่เนปทูไนต์ 

หมวดหมู่:แร่โซเดียม
หมวดหมู่:แร่โพแทสเซียม
หมวดหมู่:แร่ลิเทียม
หมวดหมู่:แร่ซิลิเกต
หลิว เสี่ยวปัว

**หลิว เสี่ยวปัว** (; 28 ธันวาคม พ.ศ. 2498 – 13 กรกฎาคม พ.ศ. 2560) คือ ปัญญาชนชาวจีน นักต่อต้านคอมมิวนิสต์และนักเคลื่อนไหวเพื่อสิทธิมนุษยชนในประเทศจีน แต่งงานกับภรรยาชื่อ หลิว เซีย

เขาดำรงตำแหน่งประธานศูนย์สมาคมนักเขียนสากลจีนอิสระตั้งแต่ พ.ศ. 2546 เมื่อวันที่ 8 ธันวาคม พ.ศ. 2551 หลิวถูกกักขังเนื่องจากพบว่ามีส่วนเกี่ยวข้องกับคำประกาศ "กฎบัตร 08" เขาถูกจับกุมอย่างเป็นทางการเมื่อวันที่ 23 มิถุนายน พ.ศ. 2552 เนื่องจากต้องสงสัยว่า "ยั่วยุให้เกิดการบ่อนทำลายอำนาจรัฐ" เขาถูกไต่สวนด้วยข้อหาเดียวกันเมื่อวันที่ 23 ธันวาคม พ.ศ. 2552 และถูกตัดสินจำคุก 11 ปี และถูกถอดถอนสิทธิทางการเมืองเป็นเวลา 2 ปี เมื่อวันที่ 25 ธันวาคม พ.ศ. 2552

ระหว่างกำหนดโทษจำคุกครั้งที่สี่ตั้งแต่ พ.ศ. 2552 จนถึง พ.ศ. 2563 เขาได้รับการเสนอชื่อเข้าชิงรางวัลโนเบลสาขาสันติภาพ และ ซึ่งเขาได้รับทราบผ่านการบอกเล่าของทนายความในภายหลัง ว่าเมื่อวันที่ 8 ตุลาคม พ.ศ. 2553 เขาเป็นผู้ได้รับรางวัลโนเบลสาขาสันติภาพประจำปี พ.ศ. 2553 "เนื่องจากการต่อสู้อันยาวนานและปราศจากความรุนแรงเพื่อสิทธิมนุษยชนขั้นพื้นฐานในประเทศจีน"

หลิวถึงแก่กรรมด้วยโรคมะเร็งตับเมื่อวันที่ 13 กรกฎาคม พ.ศ. 2560 ที่โรงพยาบาลเฟิร์สท์แห่งมหาวิทยาลัยการแพทย์จีน ในเมืองเฉิ่นหยาง มณฑลเหลียวหนิง ประเทศจีน

## อ้างอิง

หมวดหมู่:ผู้ได้รับรางวัลโนเบลสาขาสันติภาพ
หมวดหมู่:นักเขียนชาวจีน
หมวดหมู่:บุคคลจากฉางชุน
หมวดหมู่:เสียชีวิตจากมะเร็งตับ
หมวดหมู่:ชาวจีนผู้ได้รับรางวัลโนเบล
การยุยงให้บ่อนทำลายอำนาจรัฐ

**การยุยงให้บ่อนทำลายอำนาจรัฐ** () เป็นอาชญากรรมภายใต้กฎหมายสาธารณรัฐประชาชนจีน ปรากฏในมาตรา 105 วรรค 2 ของประมวลกฎหมายอาญาสาธารณรัฐประชาชนจีน พ.ศ. 2540

ข้อหาดังกล่าวมักตกแก่ผู้รณรงค์เรียกร้องสิทธิมนุษยชนในประเทศจีน ซึ่งมีโทษจำคุก รายงานโดยเว็บไซต์นักต่อสู้เพื่อสิทธิมนุษยชนชาวจีน ระบุรายชื่อบุคคล 34 คนที่ถูกพิพากษาว่ามีความผิดภายใต้กฎหมายดังกล่าว ซึ่งหลายบุคคลในกลุ่มนี้ได้โพสต์บทความในอินเทอร์เน็ตโดยมีเนื้อหาวิพากษ์วิจารณ์รัฐบาลจีน

## ข้อกฎหมาย
มาตรา 105 วรรค 2 ของประมวลกฎหมายอาญาสาธารณรัฐประชาชนจีน:


"ผู้ใดใช้ข่าวลือ การกล่าวหมิ่นประมาทหรือวิธีการอื่นใดเพื่อส่งเสริมการบ่อนทำลายอำนาจทางการเมืองของรัฐหรือเพื่อโค่นล้มระบบสังคมนิยม ต้องระวางโทษจำคุกสูงสุดไม่เกินห้าปี ทว่า ผู้นำกลุ่มและผู้ก่ออาชญากรรมร้ายแรงต้องระวางโทษจำคุกไม่ต่ำกว่าห้าปี"


## อ้างอิง

หมวดหมู่:กฎหมายสาธารณรัฐประชาชนจีน
โรงเรียนอุดมวิทยา (อำเภอธัญบุรี จังหวัดปทุมธานี)

**โรงเรียนอุดมวิทยา**   เป็นโรงเรียนเอกชนในสังกัดสำนักงานเขตพื้นที่การศึกษาปทุมธานี เขต 2 เปิดสอนในระดับชั้นเตรียมอนุบาลถึงมัธยมศึกษาตอนปลาย ตั้งอยู่เลขที่ 104 ซอย รังสิต-นครนายก 31 ถนนรังสิต-นครนายก ตำบลประชาธิปัตย์ อำเภอธัญบุรี จังหวัดปทุมธานี

## บุคคลสำคัญต่อโรงเรียน
***ผู้ก่อตั้งโรงเรียน**
:       นาย สิงห์  บุญญะสิทธิ์  และนางถนอม   บุญญะสิทธิ์
***ผู้อุปถัมภ์โรงเรียน**
:       พลตำรวจเอกเผ่า ศรียานนท์ และ
:       คุณหญิงอุดมลักษณ์ ศรียานนท์
***ที่ปรึกษาทางด้านวิชาการ**
:       รศ.ดร. ทัศนา  แสวงศักดิ์
***ที่ปรึกษาทางด้านกฎหมาย**
:       นายสง่า  ฉิมสุวรรณ

## สัญลักษณ์ประจำโรงเรียน
***สีประจำโรงเรียน**
** สีส้ม      
** สีเขียว    
***ปรัชญาของโรงเรียน**
:      ปัญญา นรานัง รตนัง ปัญญาเป็นแก้วอันประเสริฐของนรชน
***คำขวัญของโรงเรียน**      
:       เรียนดี กิจกรรมเยี่ยม เปี่ยมจริยธรรม สัมพันธ์ชุมชน
***ดอกไม้ประจำโรงเรียน**
:       ดอกเฟื่องฟ้า 

## อ้างอิง

## แหล่งข้อมูลอื่น
* เว็ปโรงเรียนอุดมวิทยา 

หมวดหมู่:โรงเรียนในอำเภอธัญบุรี
หมวดหมู่:โรงเรียนเอกชนในประเทศไทย
อาร์นัก-ลา-ป็อสต์

**อาร์นัก-ลา-ป็อสต์** () หรือ **อาร์นัก** () เป็นเมืองในจังหวัดโอต-เวียนซึ่งอยู่ในแคว้นลีมูแซ็ง ทางตะวันตกของประเทศฝรั่งเศส

### ภูมิศาสตร์
มีแม่น้ำเบอแนซไหลผ่านทางทิศเหนือของเมือง

### ประชากร

## ดูเพิ่ม
*http://www.frenchpropertylinks.com/Limousin/Ambazac.htm 

## อ้างอิง
*INSEE

หมวดหมู่:เมืองในจังหวัดโอต-เวียน
สนธิสัญญาเขตแดนเยอรมนี–สหภาพโซเวียต

**สนธิสัญญาเยอรมนี–สหภาพโซเวียตว่าด้วยมิตรภาพ ความร่วมมือ และการกำหนดเขตแดน** (หรือในชื่อว่า สนธิสัญญาเยอรมนี–สหภาพโซเวียตว่าด้วยพรมแดนและมิตรภาพ) เป็นสนธิสัญญาซึ่งลงนามโดยนาซีเยอรมนีกับสหภาพโซเวียต เมื่อวันที่ 28 กันยายน พ.ศ. 2482 หลังจากการรุกรานโปแลนด์ร่วมกัน ผู้ลงนามได้แก่ โจอาคิม ฟอน ริบเบนทรอพ และวยาเชสลาฟ โมโลตอฟ รัฐมนตรีว่าการกระทรวงการต่างประเทศของเยอรมนีและสหภาพโซเวียตตามลำดับ สนธิสัญญาดังกล่าวเป็นผลสืบเนื่องมาจากสนธิสัญญาโมโลตอฟ-ริบเบนทรอพ เมื่อวันที่ 23 สิงหาคมปีเดียวกัน โดยเนื้อหาในสนธิสัญญาจำนวนน้อยเท่านั้นที่มีการประกาศต่อสาธารณะ

## สัญญาลับ
thumb|left|ข้อตกลงลับในสนธิสัญญา
สนธิสัญญาดังกล่าวมีสัญญาลับหลายประการ โดยส่วนหนึ่งอนุญาตให้มีการแลกเปลี่ยนประชากรสัญชาติรัสเซียและเยอรมันระหว่างทั้งสองประเทศจากเขตยึดครองโปแลนด์ของแต่ละฝ่าย การกำหนดเขตอิทธิพลในยุโรปกลางใหม่จากสนธิสัญญาโมโลตอฟ-ริบเบนทรอพ ตลอดจนถึงข้อตกลงในการปราบปราม "การปลุกปั่นของชาวโปแลนด์" 

เมื่อกองทัพเยอรมันรุกรานโปแลนด์ เยอรมนีได้ยึดครองจังหวัดลูบลินและทางตะวันออกของจังหวัดวอร์ซอ ซึ่งเป็นดินแดนที่กำหนดให้อยู่ในเขตอิทธิพลของสหภาพโซเวียตตามสนธิสัญญาโมโลตอฟ–ริบเบนทรอพ เพื่อชดเชยความสูญเสียดังกล่าว ข้อตกลงลับในสนธิสัญญานี้จึงได้โอนลิทัวเนีย ยกเว้นดินแดนส่วนเล็ก ๆ ในแคว้นซูเวากีหรือที่บางครั้งถูกเรียงว่า สามเหลี่ยมซูเวากี ให้อยู่ในเขตอิทธิพลของสหภาพโซเวียต หลังจากการโอนดินแดนดังกล่าว สหภาพโซเวียตได้ยื่นคำขาดต่อลิทัวเนียและยึดครองประเทศเมื่อวันที่ 15 มิถุนายน พ.ศ. 2483 และสถาปนาสาธารณรัฐสังคมนิยมโซเวียตลิทัวเนีย

## อ้างอิง
* 

## แหล่งข้อมูลอื่น
* Text of the treaty

หมวดหมู่:กติกาสัญญาโมโลตอฟ–ริบเบินทร็อพ
หมวดหมู่:สนธิสัญญาสงครามโลกครั้งที่สอง
หมวดหมู่:สนธิสัญญาเกี่ยวข้องกับสหภาพโซเวียต
หมวดหมู่:สนธิสัญญาเกี่ยวข้องกับนาซีเยอรมนี
หมวดหมู่:สนธิสัญญาในคริสต์ศตวรรษที่ 20
หมวดหมู่:สนธิสัญญาแนวพรมแดน
หมวดหมู่:สนธิสัญญาลับ
หมวดหมู่:สนธิสัญญามิตรภาพ
หมวดหมู่:เขตแดนสหภาพโซเวียต
หมวดหมู่:สหภาพโซเวียตในปี พ.ศ. 2482
หมวดหมู่:ประเทศเยอรมนีในปี พ.ศ. 2482
หมวดหมู่:ฝ่ายอักษะ
รัฐประหารในฟีจี พ.ศ. 2530

**รัฐประหารในฟีจี พ.ศ. 2530** ส่งผลให้เกิดการโค่นล้มรัฐบาลที่มาจากการเลือกตั้งของนายกรัฐมนตรี ทิโมชิ บาวาดรา การปลดสมเด็จพระราชินีนาถเอลิซาเบธที่ 2 แห่งสหราชอาณาจักร ออกจากราชสมบัติพระมหากษัตริย์ฟีจี และประกาศให้ฟีจีเป็นสาธารณรัฐ รัฐประหารครั้งแรก ซึ่งส่งผลให้นายกรัฐมนตรีบาวาดราถูกปลดออกจากตำแหน่ง เกิดขึ้นเมื่อวันที่ 14 พฤษภาคม พ.ศ. 2530 รัฐประหารครั้งที่สองเกิดขึ้นเมื่อวันที่ 28 กันยายนปีเดียวกัน ซึ่งได้ยุติการปกครองระบอบกษัตริย์ในฟีจี ตามมาด้วยการประกาศเป็นสาธารณรัฐเมื่อวันที่ 7 ตุลาคม ปฏิบัติการทางทหารทั้งสองครั้งนำโดยพันโทซิติเวนิ ราบูกา ซึ่งในขณะนั้นเป็นผู้มีอำนาจบังคับบัญชากองทัพฟีจีที่มีอำนาจมากที่สุดอันดับที่สาม

หมวดหมู่:รัฐประหารในประเทศฟีจี
หมวดหมู่:พ.ศ. 2530
บั้งไฟ ฟิล์ม

**บั้งไฟ ฟิล์ม** เป็นบริษัทสร้างภาพยนตร์ บริหารงานโดย เพ็ชรทาย วงษ์คำเหลา หรือ หม่ำ จ๊กมก จากภาพยนตร์เรื่อง บอดี้การ์ดหน้าเหลี่ยม และ แหยม ยโสธร ที่ทำรายได้เกิน 100 ล้านบาท ภาพยนตร์ส่วนมากสร้างกับ สหมงคลฟิล์ม อินเตอร์เนชั่นแนล

## สัญลักษณ์
* สัญลักษณ์บั้งไฟ ฟิล์ม คือ ม้าขาว 2 ตัว กำลังจูงราชรถม้า ซึ่งมีบุศบก และมีบั้งไฟ แบบเศียรพญานาค ห้อยใว้ ภายในบุศบก  ซึ่งยาวออกนอกพระบุศบกทั้งหมดเป็นลายไทย

## ผู้กำกับภาพยนตร์
* เพ็ชรทาย วงษ์คำเหลา
* บรรจง สินธนมงคล​กุล​
* ทัชชกร ยีรัมย์
ฯลฯ

## ผู้กำกับละครโทรทัศน์
* เพ็ชรทาย วงษ์คำเหลา

## นักแสดงหลัก
* เพ็ชรทาย วงษ์คำเหลา หรือ **หม่ำ จ๊กมก**
* ทัชชกร ยีรัมย์ หรือ **จา พนม**
* สายสิน วงษ์คำเหลา หรือ  **สายสิน**
* เทียมใจ วงษ์คำเหลา (เสียชีวิตแล้ว)
* อนุพงษ์ วงษ์คำเหลา
* จรณ์ วงษ์คำเหลา
* เจเน็ต เขียว
* อนุวัฒน์ ทาระพันธ์
ฯลฯ

## ผลงาน
### ผลงานภาพยนตร์(ที่สร้างร่วมกับบริษัทอื่น)
* องค์บาก 2 สร้างร่วมกับ ไอยราฟิล์ม และ บาแรมยู
* องค์บาก 3 สร้างร่วมกับ ไอยราฟิล์ม และ บาแรมยู
* โป๊ะแตก  สร้างร่วมกับ  เวิร์คพอยท์ เอ็นเตอร์เทนเมนท์ และห้วฟิล์ม ท้ายฟิล์ม บาแรมยู
* ว้อ ... หมาบ้ามหาสนุก สร้างร่วมกับ บาแรมยู
* เท่ง โหน่ง คนมาหาเฮีย สร้างร่วมกับ ห้วฟิล์ม ท้ายฟิล์ม
* เท่ง โหน่ง จีวรบิน ร่วมกับ หัวฟิล์ม ท้ายฟิล์ม และ แก๊ง 3 ช่าฟิล์ม
* ตำนานสมเด็จพระนเรศวรมหาราช ภาค ๕ ยุทธหัตถี ร่ามกับ พร้อมมิตร โปรดักชั่น
* พันธุ์ร็อกหน้าเหลี่ยม ร่วมกับ โมโนออริจินอลส์ และ โพซิลทิฟทิงกิ้ง บาย ฟิล์มกูรู

### ผลงานละครโทรทัศน์(ที่สร้างร่วมกับบริษัทอื่น)
* เพลงลำคำเขื่อนแก้ว

### ผลงานภาพยนตร์(ที่สร้างเอง)
* แหยม ยโสธร
* บอดี้การ์ดหน้าเหลี่ยม 2
* หม่ำ เดียว หัวเหลี่ยม หัวแหลม
* วงษ์คำเหลา
* แหยม ยโสธร 2
* ว้อ ... หมาบ้ามหาสนุก
* โป๊ะแตก
* จั๊กกะแหล๋น พ.ศ. 2554
* ใหม่กะหม่ำ โดนกะโดน พ.ศ. 2554
* แหยม ยโสธร 3พ.ศ. 2556
* ซูเปอร์หม่ำ 1 อุบัติการณ์แห่งพลัง พ.ศ. 2556
* วัยเป้งกอลิล่า พ.ศ. 2557
* ทาสรักอสูร พ.ศ. 2557
* ผีเสื้อ ตุ๊กนรก พ.ศ. 2557
* ซูเปอร์หม่ำ 2 อันธพาลกระชากเกรียน พ.ศ. 2558
* เลิฟเฮี้ยว...เฟี้ยวต๊อด พ.ศ. 2558
* จอนล่าเกมส์ สวยพันธุ์สยอง พ.ศ. 2558
* ทักซีโด้ กีฬาเป๊ปซี่ พ.ศ. 2558
* ซูเปอร์หม่ำ 3 ฉลาดเกมส์โกง พ.ศ. 2558
* สมาคมต๋อแต๋ พ.ศ. 2559
* หลวงพี่แจ๊ส 4g พ.ศ. 2559
* วัยเป้งกอลิล่า 2 พ.ศ. 2559
* ป๊าด888 แรงทะลุนรก พ.ศ. 2559
* ทฤษฎี...ป่วนมหาสงคราม พ.ศ. 2559
* ไทยแลนด์โอนลี่...เมืองไทนอะไรก็ได้ พ.ศ. 2560
* ซูเปอร์หม่ำ 4 (อวสาน) อัศวินรุ่นสุดท้าย พ.ศ. 2560
* ส้มภัคเสี่ยน พ.ศ. 2561
* หลวงพี่แจ๊ส 5g พ.ศ. 2561
* หลวงตามหาชน ซอมบี้อาละวาด พ.ศ. 2561
* ขุนบันลือ พ.ศ. 2561
* สงกรานต์...แสบสะท้านโลกันตร์ พ.ศ. 2562
* หลวงตามหาเฮง พ.ศ. 2562
* บอดี้การ์ดหน้าหัก พ.ศ. 2562
* คุณชายใหญ่ พ.ศ. 2564
* แดง พระโขนง พ.ศ.2565
* พันธุ์ร็อกหน้าเหลี่ยม

### ผลงานละครโทรทัศน์ (ที่สร้างเอง)
* เพลงลำคำเขื่อนแก้ว พ.ศ. 2567

## แหล่งข้อมูลอื่น


หมวดหมู่:อาคาร
หมวดหมู่:บริษัทผู้สร้างภาพยนตร์ไทย
หมวดหมู่:ธุรกิจภาพยนตร์
หมวดหมู่:บริษัทไทยที่ก่อตั้งในปี พ.ศ. 2548
ทรงคล้ายทรงกลมแบนข้าง

thumb|right|ทรงคล้ายทรงกลมแบนข้าง
**ทรงคล้ายทรงกลมแบนข้าง** () เป็นทรงคล้ายทรงกลมที่มีแกนเชิงขั้วยาวกว่าเส้นผ่านศูนย์กลางบริเวณเส้นศูนย์สูตร ซึ่งมีลักษณะแตกต่างจากทรงคล้ายทรงกลมแบนขั้ว

## สมบัติ
ทรงคล้ายทรงกลมแบนข้างมีพื้นที่ผิว หาได้จากสูตร

:A = 2\pi\left(a^2+\frac{a b o\!\varepsilon}{\sin(o\!\varepsilon)}\right)
โดยที่ o\!\varepsilon=\arccos\left(\frac{a}{b}\right) คือ ความเยื้องศูนย์กลางเชิงมุมของทรงรี e=\sin(o\!\varepsilon) คือ ค่าความเยื้องศูนย์กลางเดิมของรูป b คือ รัศมีบริเวณขั้ว และ a คือ รัศมีบริเวณเส้นศูนย์สูตร

ปริมาตรของทรงกลมแบนข้างสามารถคำนวณได้จากสูตร V = \frac{4}{3}\pi a^2 b

หมวดหมู่:พื้นผิว
เบร็ต ไมเคิลส์

**เบร็ต ไมเคิลส์** () เกิดเมื่อวันที่ 15 มีนาคม ค.ศ. 1963 เป็นนักร้อง นักแสดง ผู้กำกับ นักเขียนบท โปรดิวเซอร์ คนดังทางรายการเรียลลิตี้โชว์ ชาวอเมริกัน เขาเริ่มมีชื่อเสียงครั้งแรกในฐานะนักร้องนำวงแกลมเมทัล  พอยซัน นอกเหนือจากการเป็นนักร้องนำวงดังกล่าว เขายังมีอัลบั้มเดี่ยว ซึ่งก็มีติดอันดับเพลง เขาปรากฏตัวในรายการเรียลลิตี้ทางช่องวีเอชวัน ที่ชื่อ *[[Rock of Love with Bret Michaels]]* และฤดูกาลต่อไป และยังเป็นคณะกรรมการรายการแสดงความสามารถอย่าง *[[Nashville Star]]* เขาเป็นผู้ชนะรายการเรียลลิตั้ทางช่องเอ็นบีซี ที่ชื่อรายการ *[[The Apprentice (U.S. season 9)|Celebrity Apprentice 3]]*

## อ้างอิง

หมวดหมู่:นักร้องอเมริกัน
หมวดหมู่:นักแสดงอเมริกัน
หมวดหมู่:ผู้อำนวยการสร้างภาพยนตร์ชาวอเมริกัน
หมวดหมู่:บุคคลจากรัฐเพนซิลเวเนีย
หมวดหมู่:ผู้กำกับภาพยนตร์ชาวอเมริกัน
ราหุล คานธี

**ราหุล ราชีพ คานธี** (; ; เกิด 19 มิถุนายน ค.ศ. 1970) เป็นนักการเมืองชาวอินเดียและอดีต สมาชิกรัฐสภาอินเดีย ผู้เป็นตัวแทนของอเมถี รัฐอุตตรประเทศ และวยนาท รัฐเกรละในโลกสภา เขาเป็นสมาชิกของพรรคคองเกรสแห่งชาติอินเดีย พรรคฝ่ายค้านหลัก และเป็นหัวหน้าพรรคฯ ในเดือนธันวาคม ค.ศ. 2017 ถึงเดือนกรกฎาคม ค.ศ. 2019 ในวันที่ 23 มีนาคม ค.ศ. 2023 ศาลในรัฐคุชราตตัดสินให้จำคุกเขาเป็นเวลา 2 ปีจากการปราศรัยต่อนายกรัฐมนตรี นเรนทระ โมที เกี่ยวกับข้อกล่าวหาหมิ่นประมาทต่อนามสกุลของเขาใน ค.ศ. 2019 ข้อตัดสินนั้นทำให้เขาถูกถอดถอนออกจากรัฐสภา

## อ้างอิง

## อ่านเพิ่ม
* 

## แหล่งข้อมูลอื่น

* 
* Profile  ที่คองเกรสแห่งชาติอินเดีย
* Biography Profile ที่โลกสภา รัฐสภาอินเดีย

หมวดหมู่:บุคคลที่เกิดในปี พ.ศ. 2513
หมวดหมู่:บุคคลที่ยังมีชีวิตอยู่
หมวดหมู่:ชาวอินเดียเชื้อสายอิตาลี
หมวดหมู่:ชาวกัศมีร์
หมวดหมู่:นักการเมืองอินเดีย
หมวดหมู่:ชาวอินเดียที่นับถือศาสนาฮินดู
หมวดหมู่:บุคคลจากนิวเดลี
หมวดหมู่:ตระกูลเนห์รู-คานธี
เดวิด แฮสเซลฮอฟ

**เดวิด ไมเคิล แฮสเซลฮอฟ** () หรือฉายา **เดอะฮอฟ** () เกิดเมื่อวันที่ 17 กรกฎาคม ค.ศ. 1952 เป็นนักแสดง นักร้อง โปรดิวเซอร์ นักธุรกิจชาวอเมริกัน เขาเป็นที่รู้จักในการแสดงนำในบทไมเคิล ไนต์ ในซีรีส์โด่งดังในคริสต์ทศวรรษ 1980 เรื่อง *[[Knight Rider (1982 TV series)|Knight Rider]]* และบทผู้เฝ้าระวังชายหาด กับบทมิตช์ บัคแนนอน ในซีรีส์ *[[Baywatch]]* แฮสเซลฮอฟยังร่วมสร้างใน *Baywatch* หลายฤดูกาลในคริสต์ทศวรรษ 1990 จนถึงปี 2001 เมื่อซีรีส์จบลงใน *[[Baywatch Hawaii]]* 

แฮสเซลฮอฟยังก้าวสู่อาชีพด้านดนตรีในช่วงปลายคริสต์ทศวรรษ 1980 และต้นคริสต์ทศวรรษ 1990 เขายังแสดงที่บริเวณกำแพงเบอร์ลิน ในปี ค.ศ. 1989 เขาประสบความสำเร็จในอาชีพนักร้องที่ไม่ยาวของเขา กับกลุ่มผู้ฟังหลังในประเทศยุโรปที่พูดภาษาเยอรมันเป็นหลัก แฮสเซลฮอฟยังร่วมในรายการแสดงความสามารถหลายรายการ เช่น รายการทางช่องเอ็นบีซี รายการ *[[America's Got Talent]]*  ระหว่างปี 2006-2009 แฮสเซลฮอฟถูกออกจากรายการ *[[Dancing with the Stars]]* เป็นคนแรกของรายการนี้ในฤดูกาลที่ 11

## อ้างอิง

หมวดหมู่:นักร้องอเมริกัน
หมวดหมู่:นักแสดงอเมริกัน
หมวดหมู่:ผู้อำนวยการสร้างรายการโทรทัศน์ชาวอเมริกัน
หมวดหมู่:บุคคลจากบอลทิมอร์
หมวดหมู่:ผู้ครองสถิติโลก
S/2007 S 2

**S/2007 S 2** เป็นดาวบริวารของดาวเสาร์ การค้นพบได้มีการประกาศโดย Scott S. Sheppard, David C. Jewitt, Jan Kleyna และ Brian G. Marsden วันที่ 1 พฤษภาคม พ.ศ. 2550 จากการสังเกตภาพในช่วงระหว่าง 18 มกราคมจนถึง 19 เมษายน พ.ศ. 2550 S/2007 S 2 มีขนาดเส้นผ่านศูนย์กลางราว 6 กิโลเมตรและโคจรรอบดาวเสาร์โดยมีระยะห่างโดยเฉลี่ย 16,560,000 กิโลเมตร โดยการโคจรครบหนึ่งรอบใช้เวลา 792.96 วัน โดยมีความเอียงของวงโคจรทำมุม 176.68° กับสุริยวิถี มีการเคลื่อนที่ย้อนทางและมีความเยื้องศูนย์กลางของวงโคจรอยู่ที่ 0.218

## อ้างอิง
* Institute for Astronomy Saturn Satellite Data
* MPEC 2007-J09: ''S/2007 S 2, S/2007 S 3'' May 1, 2007 (discovery and ephemeris)
* IAUC 8836: ''S/2007 S 1, S/2007 S 2, and S/2007 S 3'' (subscription-only) May 11, 2007 (discovery)

หมวดหมู่:ดาวบริวารของดาวเสาร์
คณะกลาริส

**คณะพัวร์แคลร์ส** () หรือที่ชาวคาทอลิกในประเทศไทยเรียกว่า **คณะกลาริส** (Clarisse) เป็นคณะนักบวชคาทอลิกหญิงประเภทคณะนักบวชอารามิก ก่อตั้งโดยนักบุญฟรังซิสแห่งอัสซีซีและนักบุญกลาราแห่งอัสซีซี นักบวชในคณะนี้เน้นการดำเนินชีวิตแบบยากจน เน้นการสวดภาวนา

## ประวัติ
[thumb|left|220px|[นักพรตหญิงคณะกลาริส]]
เมื่อนักบุญฟรังซิสได้ก่อตั้งคณะภราดาน้อย (Order of Friar Minors) สำเร็จลงแล้ว ต่อมาปรากฏว่ามีสุภาพสตรีหลายคนสนใจดำเนินชีวิตเป็นนักบวชหญิงเช่นนั้นบ้าง เริ่มตั้งแต่นาง**กีอารา ออฟเฟรดุชโช** (Chiara Offreduccio) บุตรสาวขุนนางเมืองอัสซีซี ซึ่งครอบครัวของเธอได้พยายามหาคู่ครองให้เพราะเธออายุได้ 18 ปี แต่กีอารา (หรือ แคลร์ในภาษาอังกฤษ) สนใจชีวิตนักบวชตามแบบอย่างภราดาฟรันเชสโก (ต่อมาได้รับการประกาศเป็นนักบุญฟรังซิสแห่งอัสซีซี) มากกว่า ในปี ค.ศ. 1212 เธอจึงหนีออกจากคฤหาสน์ แล้วไปที่โบสถ์แม่พระแห่งปวงทูตสวรรค์ (Church of Our Lady of Angels) ภราดาฟรันเชสโกและภราดาอื่น ๆ ในคณะภราดาน้อยได้รออยู่ที่นั้นแล้ว แล้วจัดการบวชเธอเป็นนักบวชหญิง แล้วให้เธอเปลี่ยนมาสวมผ้าเนื้อหยาบ โกนผมทั้งหมดแล้วคลุมด้วยผ้าสีดำ ใช้เชือกคาดเอวแทนเข็มขัด หลังจากนั้น 15 วัน อักเนสน้องสาวของเธอก็ตามมาบวชด้วย ทั้งสองย้ายมาอยู่ที่โบสถ์นักบุญดาเมียน (Church of San Damiano) สตรีชาวเมืองอัสซีซีได้มาตามบวชด้วยอีกหลายคน จึงเกิดคณะนักบวชหญิงซึ่งได้ชื่อว่า**คณะสตรียากจน** (Order of Poor Ladies) ถือเป็นคณะชั้นสองของนักบุญฟรันซิส (Second Order of St. Francis) โดยมี**คณะภราดาน้อย**เป็นคณะชั้นหนึ่ง (First order)

ต่อมา 10 ปีหลังจากมรณกรรมของภคินีกลารา (ค.ศ. 1263) สมเด็จพระสันตะปาปาเออร์บันที่ 4 ได้เปลี่ยนชื่อคณะใหม่เป็นคณะนักบุญกลารา (Order of Saint Clare) และต่อมาได้พัฒนาจนกลายเป็น**คณะพัวร์แคลร์ส** (Order of Poor Clares) หรืออีกชื่อหนึ่งคือ**คณะกลาริส** (Clarisse) ในปัจจุบัน

## การแตกคณะ
ต่อมาคณะกลาริสได้แตกออกเป็นคณะย่อยอีกหลายคณะ แต่ละคณะมีผู้ปกครองเป็นเอกเทศ แต่ยักคงยึดถือวินัยของนักบุญแคลร์ คณะเหล่านี้ได้แก่ **คณะกลาริส** (Poor Clares) ซึ่งเป็นคณะดั้งเดิม **คณะกลาริสแห่งการนมัสการนิรันดร์** (Poor Clares of Perpetual Adoration) คณะกลาริส กาปูชิน (the Capuchin Poor Clares) และ**คณะกลาริส กอเลตติน** (the Colettine Poor Clares)

## อ้างอิง

## แหล่งข้อมูลอื่น
* เว็บไซต์ทางการคณะซิสเตอร์กลาริส กาปูชิน ประเทศไทย 

หมวดหมู่:คณะนักบวชคาทอลิกหญิง
หมวดหมู่:คณะนักบวชอารามิก
หมวดหมู่:คณะฟรันซิสกัน
หมวดหมู่:ก่อตั้งในปี พ.ศ. 1755
รายพระนามคู่อภิเษกสมรสในพระมหากษัตริย์กรีซ

[thumb|[โอลกา คอนสแตนตินอฟนาแห่งรัสเซีย สมเด็จพระราชินีแห่งกรีซ|แกรนด์ดัสเชสโอลกา คอนสแตนตินอฟนาแห่งรัสเซียทรงดำรงพระอิสริยยศ สมเด็จพระราชินีแห่งเฮเลนส์ยาวนานที่สุด เป็นเวลา 45 ปี]]
ตำแหน่ง**คู่อภิเษกสมรสในพระมหากษัตริย์แห่ง[[กรีซ|เฮเลนส์]]** เป็นผู้อภิเษกสมรสกับพระประมุขแห่งราชอาณาจักรกรีซในระหว่างรัชกาลของแต่ละพระองค์ ซึ่งพระประมุขจะดำรงพระอิสริยยศ "สมเด็จพระราชาธิบดีแห่งเฮลเลนส์" และคู่อภิเษกสมรสทุกพระองค์จะดำรงพระอิสริยยศ "สมเด็จพระราชินีแห่งเฮลเลนส์" ซึ่งอยู่ในระหว่าง พ.ศ. 2379 ถึง พ.ศ. 2517

## สมเด็จพระราชินีแห่งกรีซ (Queen Consort of Greece)
### [[ราชวงศ์วิตเตลส์บาค]] (พ.ศ. 2375 - พ.ศ. 2405)

## สมเด็จพระราชินีแห่งชาวเฮลเลน (Queen Consorts of the Hellenes)
### [[ราชวงศ์ชเลสวิช-ฮ็อลชไตน์-ซอนเดอร์บวร์ก-กลึคสบวร์ก]] (พ.ศ. 2406 - พ.ศ. 2467) ครั้งที่ 1

### สมัย[[สาธารณรัฐเฮเลนที่ 2]] (พ.ศ. 2467 - พ.ศ. 2468)
* ระบอบกษัตริย์ถูกล้มล้าง
### [[ราชวงศ์ชเลสวิช-ฮ็อลชไตน์-ซอนเดอร์บวร์ก-กลึคสบวร์ก]] (พ.ศ. 2468 - พ.ศ. 2516) ครั้งที่ 2

## ผู้อ้างสิทธิในพระอิสริยยศสมเด็จพระราชินีแห่งกรีซ
### [[ราชวงศ์วิตเตลส์บาค]] (ตั้งแต่ พ.ศ. 2405)

* สิ้นสุดผู้อ้างสิทธิในสายราชวงศ์วิตเตลสบาค เนื่องจากไม่มีผู้อ้างสิทธิต่อจากเจ้าชายอ็อยเกนแห่งบาวาเรีย

## ผู้อ้างสิทธิในพระอิสริยยศสมเด็จพระราชินีแห่งเฮลเลนส์
### [[ราชวงศ์ชเลสวิช-ฮ็อลชไตน์-ซอนเดอร์บวร์ก-กลึคสบวร์ก ]] (พ.ศ. 2465 - พ.ศ. 2478)

### [[ราชวงศ์ชเลสวิช-ฮ็อลชไตน์-ซอนเดอร์บวร์ก-กลึคสบวร์ก]] (ตั้งแต่พ.ศ. 2516)

## ดูเพิ่ม
* รายพระนามพระมหากษัตริย์กรีซ

## อ้างอิง
* The exception is King Otto, who was styled King of Greece. Amalia, accordingly, is the only person to hold the title Queen of Greece (rather than of the Hellenes). 
* Aspasia and Alexander's marriage was kept secret, and Aspasia was never styled as Queen of the Hellenes. Sometime after Alexander's death she was recognized as a Princess of Greece and Denmark instead. 

ก
ก
ร
สนธิสัญญาแบร์น

**สนธิสัญญาแบร์น** (; ) ซึ่งมีการลงนามเมื่อวันที่ 9 ตุลาคม ค.ศ. 1874 เป็นสนธิสัญญาซึ่งก่อตั้งสหภาพไปรษณีย์ทั่วไป ซึ่งในปัจจุบันเปลี่ยนชื่อเป็นสหภาพสากลไปรษณีย์นับตั้งแต่ ค.ศ. 1878 เนื่องจากมีประเทศสมาชิกเพิ่มขึ้น

สนธิสัญญาดังกล่าวมีการลงนามในกรุงแบร์น ประเทศสวิตเซอร์แลนด์ ซึ่งเป็นที่มาของชื่อสนธิสัญญา เป็นผลมาจากการประชุมระหว่างประเทศซึ่งจัดขึ้นโดยรัฐบาลสวิสเมื่อวันที่ 15 กันยายน ค.ศ. 1874 ในการประชุมมีผู้แทนจาก 22 ประเทศเข้าร่วม แผนสำหรับการประชุมได้ถูกร่างขึ้นโดยเฮนริช ฟอน สเตฟาน เจ้าหน้าที่ไปรษณีย์ชาวเยอรมัน

จุดประสงค์ของสนธิสัญญาเพื่อประสานและวางระเบียบบริการไปรษณีย์ เพื่อให้การแลกเปลี่ยนไปรษณีย์ระหว่างประเทศเป็นไปอย่างเสรี ประเทศผู้ลงนามในสนธิสัญญา ณ ขณะนั้น ได้แก่ จักรวรรดิเยอรมัน จักรวรรดิออสเตรีย-ฮังการี เบลเยี่ยม เดนมาร์ก อียิปต์ สเปน สหรัฐอเมริกา ฝรั่งเศส สหราชอาณาจักร กรีซ อิตาลี ลักเซมเบิร์ก เนเธอร์แลนด์ โปรตุเกส โรมาเนีย จักรวรรดิรัสเซีย เซอร์เบีย สหราชอาณาจักรสวีเดนและนอร์เวย์ สวิตเซอร์แลนด์ และจักรวรรดิออตโตมัน

วันที่ 9 ตุลาคมของทุกปีจะมีการจัดงานวันไปรษณีย์โลก เพื่อรำลึกถึงวันที่มีการลงนามในสนธิสัญญาดังกล่าว

## อ้างอิง
* 

## แหล่งข้อมูลอื่น
* Universal Postal Union - About us 

หมวดหมู่:สนธิสัญญาเกี่ยวข้องกับสหรัฐ
หมวดหมู่:สนธิสัญญาเกี่ยวข้องกับสหราชอาณาจักร (ค.ศ. 1801–1922)
หมวดหมู่:สนธิสัญญาเกี่ยวข้องกับเบลเยียม
หมวดหมู่:สนธิสัญญาเกี่ยวข้องกับภูฏาน
หมวดหมู่:สนธิสัญญาเกี่ยวข้องกับเดนมาร์ก
หมวดหมู่:สนธิสัญญาเกี่ยวข้องกับอียิปต์
หมวดหมู่:สนธิสัญญาเกี่ยวข้องกับลักเซมเบิร์ก
หมวดหมู่:สนธิสัญญาเกี่ยวข้องกับจักรวรรดิรัสเซีย
หมวดหมู่:สนธิสัญญาเกี่ยวข้องกับจักรวรรดิออตโตมัน
หมวดหมู่:สนธิสัญญาเกี่ยวข้องกับจักรวรรดิเยอรมัน
หมวดหมู่:สนธิสัญญาเกี่ยวข้องกับจักรวรรดิออสเตรีย-ฮังการี
หมวดหมู่:สนธิสัญญาเกี่ยวข้องกับจักรวรรดิญี่ปุ่น
หมวดหมู่:สนธิสัญญาเกี่ยวข้องกับจักรวรรดิเกาหลี
หมวดหมู่:สนธิสัญญาเกี่ยวข้องกับอินเดีย
หมวดหมู่:สนธิสัญญาเกี่ยวข้องกับเวียดนามเหนือ
หมวดหมู่:สนธิสัญญาเกี่ยวข้องกับพระราชอาณาจักรลาว
หมวดหมู่:สนธิสัญญาไปรษณีย์
หมวดหมู่:สนธิสัญญาในคริสต์ศตวรรษที่ 19
บั้งไฟ สตูดิโอ

**บั้งไฟ สตูดิโอ** เป็นบริษัทลูกของ เวิร์คพอยท์ เอ็นเทอร์เทนเมนท์ บริหารงานโดย เพ็ชรทาย วงษ์คำเหลา (หม่ำ จ๊กม๊ก) รับผลิตรายการโทรทัศน์ทุกรูปแบบ ซึ่งจะสร้างรายการโทรทัศน์ทุกรายการคู่กับ เวิร์คพอยท์ เอ็นเทอร์เทนเมนท์

## สัญลักษณ์
* สัญลักษณ์บั้งไฟ สตูดิโอ คือ บั้งไฟ ที่วางบนพื้น

## ผู้กำกับการแสดง
เพ็ชรทาย วงษ์คำเหลา
ฯลฯ
## นักแสดง
* หม่ำ จ๊กมก
* สายสิน วงษ์คำเหลา
* ทอฟฟี่ สามบาทห้าสิบ
** แวววาว จ๊กมก(เสียชีวิตแล้ว)
* สุดารัตน์ บุตรพรม(ตุ๊กกี้ ชิงร้อย)
ฯลฯ

## ผลงาน

### ผลงานละคร/รายการ/ซิตคอม
* เดอะหม่ำ
* วงษ์คำเหลา โชว์ ทางบั้งไฟ แชนแนล
* เกมบั้งไฟท้าโชว์ ทางบั้งไฟ แชนแนล
* สองทุ่มสี่สิบ ทางบั้งไฟ แชนแนล
** ซิตคอม
# วงษ์คำเหลา เดอะซีรีส์

### ในอดีต
* หม่ำโชว์
* บิ๊กหม่ำ
* แฟกทอรีที่รัก
* เกมตลาด
* บริษัท(ไม่)จำกัดโชว์

## ภายในบริษัท
* สตูดิโอเพ็ชรทาย
** สตูดิโอเพ็ชรทายแบ่งเป็น 6 ห้องส่ง
# รายการ บิ๊กหม่ำ
# ละครซิตคอม วงษ์คำเหลา เดอะซีรีส์
# รายการ เดอะหม่ำ
# รายการ สองทุ่มสี่สิบ
# รายการ ค่ำคืนราตรี
# รายการ วงษ์คำเหลาโชว์
* ห้องจัดแต่งภาพ/เสียง

## แหล่งที่มา
*  บั้งไฟ สตูดิโอ 

หมวดหมู่:บริษัทผลิตรายการโทรทัศน์ของไทย
หมวดหมู่:เวิร์คพอยท์ เอ็นเทอร์เทนเมนท์
หมวดหมู่:บริษัทไทยที่ก่อตั้งในปี พ.ศ. 2548
ศักดา แซ่เอียว

**ศักดา แซ่เอียว** (ชื่อเล่น: เซีย หรือ รู้จักในนาม เซียไทยรัฐ) เป็นนักเขียนการ์ตูนล้อการเมือง และ พิธีกรชาวไทย เขาเขียนการ์ตูนล้อการเมืองประจำหน้า 3 หนังสือพิมพ์ไทยรัฐ (เขาขอลาพักการทำงานดังกล่าว ระหว่างวันพุธที่ 29 พฤษภาคม - วันอังคารที่ 4 มิถุนายน พ.ศ. 2556 เพื่อรักษาตัวจากโรคหลอดเลือดสมอง) 

## ประวัติ
ศักดา เกิดเมื่อวันที่ 15 พฤศจิกายน พ.ศ. 2497 เป็นชาวกรุงเทพมหานคร จบการศึกษามัธยมศึกษาตอนปลาย จากโรงเรียนวัดนวลนรดิศ (รุ่น 80) ปริญญาตรี ครุศาสตรบัณฑิต (ศิลปศึกษา) จุฬาลงกรณ์มหาวิทยาลัย

## การงาน
* 2521 - ทำงานที่ นสพ.อาทิตย์รายวัน ตำแหน่งบรรณาธิกรและฝ่ายศิลป์
* 2522 - เริ่มเขียนการ์ตูนการเมืองจริงจังใน หนังสือสยามนิกรรายสัปดาห์ และ เขียนการ์ตูนใน นสพ.พิมพ์ไทยรายวัน
* 2524 - ทำงานและเขียนการ์ตูนที่ นสพ.มาตุภูมิรายวัน
* 2530 - ทำงานและเขียนการ์ตูนที่ นสพ.สยามรัฐรายสัปดาห์, นสพ.สยามรัฐรายวัน
* 2533 - ได้รับเชิญจากยูซิสไปสหรัฐอเมริกา เพื่อแลกเปลี่ยนวัฒนธรรม/เป็นอาจารย์บรรยายพิเศษวิชาวาดภาพการ์ตูน และภาพล้อที่คณะมัณฑนศิลป์ มหาวิทยาลัยศิลปากร
* 2534 - เขียนการ์ตูนใน นสพ.บ้านเมือง
* 2535 - เขียนการ์ตูนใน นสพ.ไทยไฟแนนเชี่ยล และ นสพ.สถานการณ์
* 2536 - เขียนการ์ตูนใน นสพ.ไทยรัฐ
* 2539 - ร่วมงาน "นิทรรศการการ์ตูนเอเชีย" ครั้งที่ 2 ที่กรุงโตเกียว ประเทศญี่ปุ่น
* 2541 - เป็นอุปนายกสมาคมการ์ตูนไทย
* 2544 - ร่วมประชุม "Workshop on the Development of ASEAN Cartoon Characters for the Promotion of ASEAN" ที่กรุงจาการ์ตา ประเทศอินโดนีเซีย
* 2546 - รับรางวัล "บุคคลตัวอย่าง" สาขาสื่อมวลชนเพื่อเยาวชน ประจำปี 2546 จากมูลนิธิเพื่อสังคมไทย
* 2551 - ร่วมงาน "THAILAND FESTIVAL 2008" ที่กรุงโตเกียว ประเทศญี่ปุ่น/รับรางวัล "นักบริหารการศึกษาดีเด่น" จากมูลนิธิเพื่อสังคมไทย
* 2563 - เป็นพิธีกรรับเชิญในรายการข่าวของ เอเชียอัปเดต

## อ้างอิง

## แหล่งข้อมูลอื่น
* การ์ตูน เซีย ไทยรัฐ
* ศักดา แซ่เอียว บทเขียน การ์ตูน
* ไม่พอใจการ์ตูน "เซีย ไทยรัฐ" ประชาธิปัตย์เตรียมร้องสภาการหนังสือพิมพ์

หมวดหมู่:บุคคลที่เกิดในปี พ.ศ. 2497
หมวดหมู่:บุคคลจากจังหวัดพระนคร
หมวดหมู่:นิสิตเก่าคณะครุศาสตร์ จุฬาลงกรณ์มหาวิทยาลัย
หมวดหมู่:นักวาดการ์ตูนไทย
หมวดหมู่:บุคคลจากคณะมัณฑนศิลป์ มหาวิทยาลัยศิลปากร
หมวดหมู่:หนังสือพิมพ์ไทยรัฐ
หมวดหมู่:พิธีกรชาวไทย
จารุพรรณ กุลดิลก

ผู้ช่วยศาสตราจารย์ **จารุพรรณ กุลดิลก** (เกิด 9 สิงหาคม พ.ศ. 2516) อดีตสมาชิกสภาผู้แทนราษฎร แบบบัญชีรายชื่อ สังกัดพรรคเพื่อไทย อดีตรองคณบดีคณะวิศวกรรมศาสตร์ มหาวิทยาลัยมหิดล เป็นบุตรสาวพลตำรวจโท ชัจจ์ กุลดิลก

## ประวัติ
จารุพรรณ จบการศึกษาระดับปริญญาตรี คณะวิศวกรรมศาสตร์ (เกียรตินิยม) สาขาวิศวกรรมเคมี จากมหาวิทยาลัยมหิดล ระดับปริญญาโท ด้านวิศวกรรมเคมี จากมหาวิทยาลัยเบอร์มิงแฮม สหราชอาณาจักร และปริญญาเอก สาขาวิศวกรรมกระบวนการชีวภาพและเทคโนโลยีอาหาร จากมหาวิทยาลัยเทคโนโลยีเบอร์ลิน ประเทศเยอรมนี

## การทำงาน
จารุพรรณ เคยรับราชการเป็นอาจารย์ประจำภาควิชาวิศวกรรมเคมี คณะวิศวกรรมศาสตร์ มหาวิทยาลัยมหิดล ในระหว่างปี พ.ศ. 2546 ถึง พ.ศ. 2552 โดยมีตำแหน่งทางวิชาการสูงสุดเป็น ผู้ช่วยศาสตราจารย์ นอกจากนั้นแล้วยังได้รับแต่งตั้งให้ปฏิบัติหน้าที่เป็นผู้บริหารในตำแหน่งผู้ช่วยคณบดี ในระหว่างปี พ.ศ. 2547 ถึง พ.ศ. 2549 และเป็นรองคณบดี ในระหว่างปี พ.ศ. 2549 ถึง พ.ศ. 2551ต่อมาจึงได้ลาออกจากราชการ และเข้าสู่งานการเมืองโดยการร่วมงานกับพรรคเพื่อไทย 

ในการเลือกตั้ง พ.ศ. 2554 จารุพรรณ ได้ลงสมัครรับเลือกตั้งในระบบบัญชีรายชื่อ ลำดับที่ 56 และได้รับเลือกตั้งเป็นสมัยแรก

ในวันที่ 6 มิถุนายน พ.ศ. 2555 เขากล่าวว่าคณะตุลาการศาลรัฐธรรมนูญลุแก่อำนาจ

ในวันที่ 25 พฤษภาคม พ.ศ. 2557 เขาถูกคณะรักษาความสงบแห่งชาติออกคำสั่งที่ 14/2557 ให้ไปรายงานตัว

นอกจากงานวิชาการ และงานการเมือง จารุพรรณ ได้ทำงานเป็นนักเขียน และนักจัดรายการวิทยุ มีผลงานอาทิ คอลัมภ์จิตวิวัฒน์ หนังสือพิมพ์มติชน คอลัมภ์พรมแดนแห่งความรู้ เครือข่ายจิตตปัญญาศึกษา รายการวิทยุชุมชนคนแท๊กซี่ รายการวิทยุชุมชนเสียงคนไทย เป็นวิทยากรรายการ มหาประชาชน People Channel และเป็นวิทยากรรายการ ที่นี่ความจริง Asia Update

ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 49 แต่ไม่ได้รับเลือกตั้ง เนื่องจากพรรคเพื่อไทยมีจำนวนสมาชิกสภาผู้แทนราษฎรมากกว่าจำนวนสมาชิกสภาผู้แทนราษฎรพึงมีตามที่กำหนดไว้ในรัฐธรรมนูญ

## รางวัล
* พ.ศ. 2541 - 2543 Doctoral Fellowship, EU-Commission on Food Technology Project, Berlin University of Technology
* พ.ศ. 2537 - 2538 Reseach Fellowship, The University of Birmingham, UK

## เครื่องราชอิสริยาภรณ์

## อ้างอิง

## แหล่งข้อมูลอื่น
* ผศ. ดร. จารุพรรณ กุลดิลก 
* ผศ.ดร.จารุพรรณ กุลดิลก ดาวเด่น เสื้อแดง
* ดร.จารุพรรณ กุลดิลก ไพร่ดาวเด่น "ถ้ามีปฏิวัติอีกเราจะสู้จนตาย" 
* ผศ.ดร. จารุพรรณ กุลดิลก "ผู้ก่อการร้ายไม่ใช่คนเสื้อแดง"
* จารุพรรณ กุลดิลก, สัมภาษณ์พิเศษ, "หากเพื่อไทยได้เป็นรัฐบาล... จะไม่ทำลายกระบวนการยุติธรรม เพื่อเอาผิดคนๆ เดียว และระบบพรรคทั้งหมด" 

หมวดหมู่:บุคคลที่ยังมีชีวิตอยู่
หมวดหมู่:ข้าราชการพลเรือนหญิงชาวไทย
หมวดหมู่:ผู้ช่วยศาสตราจารย์
หมวดหมู่:อาจารย์คณะวิศวกรรมศาสตร์
หมวดหมู่:นักเขียนชาวไทย
หมวดหมู่:นักจัดรายการวิทยุ
หมวดหมู่:นักการเมืองสตรีชาวไทย
หมวดหมู่:นักการเมืองพรรคเพื่อไทย
หมวดหมู่:แนวร่วมประชาธิปไตยต่อต้านเผด็จการแห่งชาติ
หมวดหมู่:บุคคลจากคณะวิศวกรรมศาสตร์ มหาวิทยาลัยมหิดล
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:สมาชิกสภาผู้แทนราษฎรไทยแบบบัญชีรายชื่อ
ขุมทรัพย์สุดขอบฟ้า 2 ตอน ถล่มวิหารเจ้าแม่กาลี

***ขุมทรัพย์สุดขอบฟ้า 2 ตอน ถล่มวิหารเจ้าแม่กาลี*** () เป็นภาพยนตร์แอ็กชันและผจญภัยในชุดอินเดียน่า โจนส์ ถัดจาก Raiders of the Lost Ark (1981) จัดจำหน่ายโดย พาราเมาท์ พิกเจอร์ส ผลิตโดยลูคัสฟิล์ม กำกับโดย สตีเวน สปีลเบิร์ก ฉายตั้งแต่วันที่ 23 พฤษภาคม ค.ศ. 1984 

## เรื่องย่อ

เรื่องราวก่อนภาคแรกประมาณ 1 ปี ในปี 1935 ดร."อินเดียน่า โจนส์"(แฮริสัน ฟอร์ด) ที่ได้ไปเจรจากับกลุ่ม "ลาวเช" มาเฟียจีนที่เซี่ยงไฮ้ ก่อนที่จะถูกไล่ยิงและขึ้นเครื่องหนีมาพร้อมกับ "วิลลี่ สกอตต์" และ "ชอร์ต ราวด์" ก่อนที่เครื่องบินจะตกที่อินเดีย ทำให้มาพบกับหมู่บ้านที่แห้งแล้ง ดร.โจนส์ จึงต้องตามหาศิวลึงค์และเด็กๆที่ถูกจับไปเป็นทาส จากวังค์ปันกอต ซึ่งเป็นที่กบดานของพวก ตั้กกี ลัทธิบูชาเจ้าแม่กาลี เพื่อนำกลับมาที่หมู่บ้านให้ได้

## นักแสดงนำ
* แฮร์ริสัน ฟอร์ด รับบท อินเดียน่า โจนส์ / อินดี้
* Kate Capshaw รับบท วิลลี่ สก็อตต์
* Jonathan Ke Quan รับบท ชอตราว
* แอมริช พูริ รับบท โมรา เรม

## งานสร้างภาพยนตร์
ภาคนี้เล่นกับเรื่องความเชื่อและไสยศาสตร์ รวมไปถึงลัทธิบูชายัญ การผจญภัย ประเด็นต่าง ๆ ในเรื่องเช่นความเชื่อ หรือการเล่าถึงตำนานต่างๆ เป็นไปอย่างเรียบง่าย เรื่องราวตำนานในภาคนี้เป็นของฮินดู เช่น พระศิวะ เจ้าแม่กาลี ศิวลึงค์ สังฆรา

ภาคแรกเรื่องหีบศักดิ์สิทธิ์ที่บรรจุบพระคัมภีร์ 10 ประการที่โมเสสนำลงมาจากยอดเขา ส่วนภาค 3 หนังก็เล่นเรื่องจอกศักดิ์สิทธิ์หรือจอกกาลิสที่พระเยซูใช้ในการเสวยพระกระยาหารมื้อสุดท้าย ซึ่งตำนานนี้ยังเกี่ยวโยงมาถึงเรื่องของสงครามครูเสดและอัศวันโต๊ะกลมอีกด้วย นอกจากนี้ก็ยังมีดารารับเชิญ Dan Aykroyd เจ้าหน้าที่สนามบินที่เดินไปคุยไปกับอินดี้

## ดูเพิ่ม
* ขุมทรัพย์สุดขอบฟ้า
* ขุมทรัพย์สุดขอบฟ้า 3 ตอน ศึกอภินิหารครูเสด
* ขุมทรัพย์สุดขอบฟ้า 4: อาณาจักรกะโหลกแก้ว

## อ้างอิง

## แหล่งข้อมูลอื่น
* เว็บไซต์ทางการ
* Indiana Jones and the Temple of Doom ที่เว็บไซต์ IMDb
* Indiana Jones and the Temple of Doom ที่เว็บไซต์ Allmovie
* Indiana Jones and the Temple of Doom (1984) ที่เว็บไซต์ สยามโซน

หมวดหมู่:ภาพยนตร์ที่ออกฉายในปี พ.ศ. 2527
หมวดหมู่:ภาพยนตร์อเมริกัน
หมวดหมู่:ภาพยนตร์โลดโผน
หมวดหมู่:ภาพยนตร์ที่กำกับโดย สตีเวน สปีลเบิร์ก
หมวดหมู่:ภาพยนตร์โดยลูคัสฟิล์ม
หมวดหมู่:ภาพยนตร์ภาคต่อ
หมวดหมู่:ภาพยนตร์โดยพาราเมาต์พิกเจอส์
หมวดหมู่:ภาพยนตร์ที่มีฉากในเซี่ยงไฮ้
หมวดหมู่:ภาพยนตร์ที่มีฉากในประเทศอินเดีย
หมวดหมู่:ภาพยนตร์ที่ถ่ายทำในรัฐแอริโซนา
หมวดหมู่:ภาพยนตร์ที่ถ่ายทำในประเทศจีน
หมวดหมู่:ภาพยนตร์ที่ถ่ายทำในรัฐฟลอริดา
หมวดหมู่:ภาพยนตร์ที่ถ่ายทำในรัฐวอชิงตัน
หมวดหมู่:ภาพยนตร์ที่ถ่ายทำในรัฐแคลิฟอร์เนีย
หมวดหมู่:ภาพยนตร์ที่ถ่ายทำในประเทศศรีลังกา
หมวดหมู่:ภาพยนตร์เกี่ยวกับการล่าสมบัติ
หมวดหมู่:ภาพยนตร์ผจญภัยโลดโผนอเมริกัน
ผ้าผูกคอหูกระต่าย

200px|thumb|หูกระต่ายลายกรมทหารแถบขวาง (Regimental stripe bow tie)

**ผ้าผูกคอหูกระต่าย** () หมายถึงผ้าผูกคอชนิดหนึ่ง ผูกเป็นรูปโบ นิยมใส่ในพิธีการ หรือใส่กับชุดสูท

## ต้นตำรับและประวัติ

มีต้นกำเนิดมาจากทหารรับจ้างโครเอเชียในสงครามปรัสเซีย ระหว่างคริสต์ศตวรรษที่ 17 
## ลักษณะโดยรวมผู้สวมผ้าผูกคอหูกระต่าย

## ปัจจุบัน

## ประเภทผ้าผูกคอหูกระต่าย

## ระเบียงภาพ

ไฟล์:Jim-rogers-madrid-160610.jpg|จิม รอเจอร์ส ขณะสวมผ้าผูกคอหูกระต่าย ในปี 2010
ไฟล์:Elio Di Rupo 2012.jpg|เอลีโย ดี รูโป, อดีตนายกรัฐมนตรีเบลเยียม ขณะสวมผ้าผูกคอหูกระต่ายแบบปกติ
ไฟล์:Colonel Harland Sanders in character.jpg|ผู้พันแซนเดอส์สวมผ้าผูกคอหูกระต่าย
ไฟล์:Bill Nye with trademark blue lab coat and bowtie.jpg|บิล ไน ในการแสดงของเขา ได้สวมเสื้อคลุมแล็บสีน้ำเงินอ่อนและผ้าผูกคอหูกระต่าย
ไฟล์:Pee-Wee_Herman_(1988).jpg|พอล รอวเบนส์ ในบทบาท พีวีเฮอร์แมน ได้สวมผ้าผูกคอหูกระต่ายสีแดงที่เป็นสัญลักษณ์เด่นประจำบทบาทตัวละครนี้
ไฟล์:MichaelMaxey2.jpg|ไมเคิล เมซีย์ ประธานวิทยาลัยรอแอนอก เป็นที่รู้จักจากการสวมผ้าผูกคอหูกระต่าย
ไฟล์:Tucker Carlson (5222916).jpg|ทักเกอร์ คาร์ลสัน, ผู้ประกาศข่าวช่องฟ็อกซ์นิวส์ สวมผ้าผูกคอหูกระต่าย ในช่วงก่อนปี 2004

หมวดหมู่:เครื่องแต่งกาย
อนุสาวรีย์วอชิงตัน

**อนุสาวรีย์วอชิงตัน** () เป็นอนุสาวรีย์ที่สร้างเพื่อเป็นเกียรติแก่จอร์จ วอชิงตัน ประธานาธิบดีคนแรกของสหรัฐอเมริกา  ตั้งอยู่ ณ กรุงวอชิงตัน ดีซี สหรัฐอเมริกา มีลักษณะเป็นแท่งโอเบลิสก์ ทำด้วยหินอ่อน หินแกรนิต และหินทราย สูง 555 ฟุต 5 ½ นิ้ว (169 เมตร) เป็นสิ่งก่อสร้างที่สูงที่สุดในวอชิงตัน ดี.ซี. ออกแบบโดยโรเบิร์ต มิลส์ สถาปนิกในยุคนั้น เริ่มสร้างใน ค.ศ. 1848 แต่กว่าจะสร้างเสร็จก็ล่วงเข้ามาจนถึง ค.ศ. 1884 ใช้เวลาสร้างนานถึง 36 ปี เนื่องจากเงินบริจาคหมด ประกอบกับเกิดสงครามกลางเมืองอเมริกัน ได้ทำพิธีเปิดอย่างเป็นทางการเมื่อ 9 ตุลาคม ค.ศ. 1888 ใช้หินไป 36,491 ก้อน หนัก 90,854 ตัน ใช้เงินไปทั้งสิ้น 1,187,710 ดอลลาร์สหรัฐ ข้างบนเป็นจุดชมวิว มีลิฟต์และบันได 897 ขั้น หินแต่ละก้อนที่นำมาสร้างบันไดในอนุสาวรีย์ได้มาจากที่ต่าง ๆ ทุกรัฐของอเมริกา และจากการบริจาคจากองค์กรเอกชนและรัฐบาลมิตรประเทศต่าง ๆ ของอเมริกา อาจเรียกว่าเป็นหินนานาชาติ

อนุสาวรีย์วอชิงตัน ตั้งอยู่ทางตะวันออกของอนุสรณ์สถานลินคอล์น ทางตะวันตกของอาคารรัฐสภาสหรัฐอเมริกา และทางใต้ของทำเนียบขาว

## อ้างอิง

หมวดหมู่:สิ่งก่อสร้างตั้งแต่ พ.ศ. 2431
หมวดหมู่:อนุสาวรีย์ในสหรัฐ
หมวดหมู่:จอร์จ วอชิงตัน
หมวดหมู่:สิ่งก่อสร้างในวอชิงตัน ดี.ซี.
เขตโอตะ

**เขตโอตะ** () เป็น 1 ใน 23 เขตพิเศษของโตเกียว ประเทศญี่ปุ่น ในปี พ.ศ. 2551 มีจำนวนประชากรประมาณ 677,341 มีพื้นที่ทั้งสิ้น 59.46 ตารางกิโลเมตร ถือเป็นเขตที่มีขนาดพื้นที่ใหญ่ที่สุดในโตเกียว

เขตโอตะเป็นสถานที่ตั้งเป็นเขตที่ตั้งของท่าอากาศยานนานาชาติโตเกียว และสำนักงานใหญ่บริษัทต่าง ๆ เช่น แอร์แจแปน, แคนนอน, นัมโค, เซก้า, สกายมาร์กแอร์ไลน์

## อ้างอิง

## แหล่งข้อมูลอื่น

* เว็บไซต์ทางการโอตะ ภาษาญี่ปุ่น
* เว็บไซต์มหาวิทยาลัยโทโฮ ภาษาอังกฤษ


โอตะ
โอบุ

**โอบุ** () เป็นนครที่ตั้งอยู่ในจังหวัดไอจิ ประเทศญี่ปุ่น ในปี พ.ศ. 2548 มีจำนวนประชากรประมาณ 80,981 คน ความหนาแน่น 2,404.42 คนต่อตารางกิโลเมตร

## แหล่งข้อมูลอื่น
* เว็บไซต์ทางการ ภาษาญี่ปุ่น
* เมืองพี่น้อง  - ข้อมูลเกี่ยวกับความสัมพันธ์ระหว่างเมืองโอบุกับเมืองพอร์ทฟิลลิป

หมวดหมู่:นครในจังหวัดไอจิ
โอตะ

**โอตะ** อาจหมายถึง

* โอตากุ ผู้คลั่งไคล้เกี่ยวกับวัฒนธรรมญี่ปุ่น
* เขตโอตะ เขตพิเศษเขตหนึ่งในมหานครโตเกียว ประเทศญี่ปุ่น
* แม่น้ำโอตะ แม่น้ำสายหลักในจังหวัดฮิโรชิมะ ประเทศญี่ปุ่น
* นครโอตะ นครในจังหวัดกุมมะ ประเทศญี่ปุ่น
จ้าว เปิ่นชาน

**จ้าว เปิ่นชาน** (; เกิด 2 ตุลาคม ค.ศ. 1957) นักแสดงตลก ละครสั้น และซิทคอมชาวจีน นอกจากนี้ยังเป็นช่างภาพ และกำลังผันตัวไปเป็นผู้กำกับรายการโทรทัศน์

เปิ่นชานเกิดในครอบครัวชนบทนอกเมืองเถียหลิ่ง มณฑลเหลียวหนิง ได้รับการฝึกฝนศิลปะการแสดงพื้นเมืองจากผู้เป็นลุง โดยมีความสามารถในการร้องเพลง แสดง และเล่นซอ เปิ่นชานเริ่มมีชื่อเสียงจากการแสดงในรายการพิเศษของสถานีโทรทัศน์ซีซีทีวีในวันตรุษจีนของปี ค.ศ. 1987 ซึ่งมีการถ่ายทอดสดไปทั่วประเทศจีน และได้แสดงเป็นประจำต่อมาทุกปีจนถึงปัจจุบัน ยกเว้นในปี ค.ศ. 1994

เปิ่นชานได้รับบทตัวประกอบในภาพยนตร์ของจาง อี้โหมว เรื่อง *Keep Cool* (1997) และภาพยนตร์ของเฉิน ข่ายเกอ เรื่อง *The Emperor and the Assassin* (1998)  จากนั้นได้รับบทนำในเรื่อง *[[Happy Times]]* (2000) ของจาง อี้โหมว และ *[[Getting Home]]* (2007) ของจาง หลาง

จ้าว เปิ่นชานได้รับการเสนอชื่อเข้าชิงรางวัลม้าทองคำ สาขานักแสดงนำชายยอดเยี่ยมจากเรื่อง *Getting Home* แต่พ่ายแพ้ให้กับเหลียง เฉาเหว่ย จากเรื่อง *[[Lust, Caution]]* 

ในปี 2010 เปิ่นชานได้รับการจัดอันดับให้ติดอันดับ 5 จาก 100 อันดับบุคคลที่มีชื่อเสียงชาวจีน โดยนิตยสารฟอร์บส 

## ผลงานด้านภาพยนตร์
* *[[Don't Kidding Me]]* (1987)
* *[[Xian Shi Huo Bao]]* (1990)
* *[[Whoever Comes Is a Guest]]* (1990)
* *[[Keep Cool (film)|Keep Cool]]* (1997) - Poet reader
* *[[The Emperor and the Assassin]]* (1999) - Gao Jianli
* *[[Happy Times]]* (2000) - Zhao
* *[[Getting Home]]* (2007)
* *[[A Simple Noodle Story]]* (2009)
* *[[Just Call Me Nobody]]* (2010)
* *[[The Founding of a Party]]* (2011) - Duan Qirui
* *[[The Grandmasters]]* (2012)
* *The Lion Roars 2* (2012)
* *Accidental Hero* (2012)
* *The New Year's Eve of Old Lee* (2016)

## ผลงานด้านละครโทรทัศน์
* *[[Liu Laogen]]* - (2002), title character
* *[[Ma Dashuai]]* - (2004), title character
* *[[Xiangcun Aiqing]] *(2006−2014), recurring character

## อ้างอิง

## แหล่งข้อมูลอื่น
* 
* 

หมวดหมู่:นักแสดงจีน
หมวดหมู่:ช่างภาพชาวจีน
หมวดหมู่:บุคคลจากมณฑลเหลียวหนิง
พร้อมมิตร โปรดักชั่น

**บริษัท พร้อมมิตร โปรดักชั่น จำกัด** (อังกฤษ: Prommitr Production Co., Ltd.) เดิมชื่อ **พร้อมมิตรภาพยนตร์** เป็นบริษัทจำกัด สร้างภาพยนตร์ไทยและผลิตสื่อบันเทิงประเภทต่าง ๆ ก่อตั้งโดย หม่อมเจ้าชาตรีเฉลิม ยุคล หรือ ท่านมุ้ย  ชื่อบริษัทมาจากชื่อซอยที่ตั้งของ วังละโว้และโรงถ่าย ของ พระเจ้าวรวงศ์เธอ พระองค์เจ้าอนุสรมงคลการ

ปัจจุบัน มีสำนักงาน ณ เลขที่ 52/25 หมู่ 13 ถนนกรุงเทพกรีฑา แขวงและเขตสะพานสูง กรุงเทพมหานคร  และมีโรงถ่ายทำภาพยนตร์ขนาดใหญ่ (พร้อมมิตร สตูดิโอ) ที่ตำบลลาดหญ้า อำเภอเมือง จังหวัดกาญจนบุรี

ผลิตและจัดจำหน่ายภาพยนตร์ไทยและละครโทรทัศน์ ตั้งแต่ปี พ.ศ. 2512 จนถึงปัจจุบัน ผลงานเรื่องเด่น ๆ ได้แก่ *[[สุริโยไท]]* ในปี พ.ศ. 2544 และภาพยนตร์ชุด *[[ตำนานสมเด็จพระนเรศวรมหาราช]]* ระหว่างปี พ.ศ. 2550-พ.ศ. 2557

นอกจากนี้ยังเป็นตัวแทนจำหน่ายการ์ดเกมที่มีเนื้อหาจากภาพยนตร์และภาพยนตร์การ์ตูนต่าง ๆ อีกด้วย เช่น ยูกิโอ เป็นต้น

## อ้างอิง

หมวดหมู่:บริษัทผู้สร้างภาพยนตร์ไทย
ท่าอากาศยานมัตสึยามะ

**ท่าอากาศยานมัตสึยามะ** () เป็นท่าอากาศยานระดับสอง ตั้งอยู่ห่างจากเมืองมัตสึยามะ จังหวัดเอฮิเมะ ทางทิศตะวันตกเฉียงใต้ 5.6 กิโลเมตร

## อ้างอิง

## ดูเพิ่ม
* รายชื่อท่าอากาศยานในประเทศญี่ปุ่น

มัตสึยามะ
หมวดหมู่:การขนส่งในจังหวัดเอฮิเมะ
หมวดหมู่:สิ่งก่อสร้างในจังหวัดเอฮิเมะ
ทเว็นตี้จูน เอนเตอร์เทนเมนท์

**ทเว็นตี้จูน เอนเตอร์เทนเมนท์ จำกัด** (อังกฤษ: 20th June Entertainment Co., Ltd.) เป็นบริษัทผู้ผลิตและจำหน่ายภาพยนตร์ไทย, ละครโทรทัศน์, ภาพยนตร์โฆษณาและสื่อวีดิทัศน์ จดทะเบียนขึ้นเมื่อปี พ.ศ. 2546 มีที่ตั้งอยู่ที่เลขที่ 355/24 ซอยลาดพร้าว 122 (ซอยมหาดไทย) ถนนลาดพร้าว แขวงวังทองหลาง เขตวังทองหลาง กรุงเทพมหานคร 

โดยมีบุคลากรหลักของบริษัท ได้แก่ ทรนง ศรีเชื้อ เป็นกรรมการผู้จัดการและ นุกูล สุขถาวร เป็นผู้จัดการฝ่ายการตลาดลูกค้าต่างประเทศ

ทเว็นตี้จูน เอนเตอร์เทนเมนท์ มีผลงานชิ้นแรก คือ ภาพยนตร์เรื่อง *[[2022 สึนามิ วันโลกสังหาร]]* ซึ่งออกฉายในกลางปี พ.ศ. 2552 โดยเป็นภาพยนตร์แนวไซไฟใช้ทุนสร้างถึง 160 ล้านบาท แต่ทว่าเมื่อเข้าฉายแล้วไม่ประสบความสำเร็จเลยทั้งทางรายได้และคำวิจารณ์ โดยภาพยนตร์ทำรายได้ในการเข้าฉายไปเพียงแค่ 3.7 ล้านบาทเท่านั้น

## ภาพยนตร์

## ดูเพิ่ม
*เมเจอร์ซีนีเพล็กซ์ กรุ๊ป

## อ้างอิง

หมวดหมู่:บริษัทผู้สร้างภาพยนตร์ไทย
หมวดหมู่:บริษัทไทยที่ก่อตั้งในปี พ.ศ. 2546
โตเกียวโดม

**โตเกียวโดม** () เป็นสนามกีฬาในร่ม ตั้งอยู่ในเขตบุงเกียว โตเกียว ประเทศญี่ปุ่น เปิดใช้งานเมื่อวันที่ 17 มีนาคม 1988 มีควาจุเต็มที่ 55,000 ที่นั่งขึ้นอยู่กับการจัดวาง 

## การใช้งาน
เป็นสนามเหย้าของทีมเบสบอลโยมิอูริไจแอนส์  นอกจากนี้ยังเคยใช้ในการแข่งขันกีฬาเบสบอล อเมริกันฟุตบอล ฟุตบอล เค-วัน  และการแสดงคอนเสิร์ต รวมถึงใช้เป็นสถานที่ ๆ ไมก์ ไทสัน ชกป้องกันตำแหน่งแชมป์โลกรุ่นเฮฟวี่เวท กับ เจมส์ "บัตเตอร์" ดักลาส เมื่อวันที่ 11 กุมภาพันธ์ ค.ศ. 1990 ซึ่งไทสันเสียตำแหน่งด้วยการแพ้น็อกในยกที่ 10 ไปอย่างไม่มีใครคาดคิด 

รูปแบบของโตเกียวโดมได้รับอิทธิพลมาจากฮูเบิร์ด เอช ฮัมฟรีย์ เมโทรโดม เมืองมินนีแอโพลิส รัฐมินนิโซตา สหรัฐอเมริกา

## ขนาด
มีความจุ 55,000 ที่นั่ง 

## สถานที่ตั้ง
ตั้งอยู่ในเขตบุงเกียว โตเกียว ประเทศญี่ปุ่น เปิดใช้ครั้งแรกในวันที่ 17 มีนาคม พ.ศ. 2531 ตั้งอยู่ใกล้กับโครากูเอ็งฮอล

## อ้างอิง

## แหล่งข้อมูลอื่น

* เว็บไซต์ทางการโตเกียวโดม 
* อนุสรณ์สถานโตเกียวโดม 
* นำชมโตเกียวโดม 

หมวดหมู่:สนามอเมริกันฟุตบอลในประเทศญี่ปุ่น
หมวดหมู่:สนามในร่มในประเทศญี่ปุ่น
หมวดหมู่:สิ่งก่อสร้างในเขตบุงเกียว
หมวดหมู่:สนามเบสบอลในประเทศญี่ปุ่น
หมวดหมู่:สนามบาสเกตบอลในประเทศญี่ปุ่น
หมวดหมู่:โดม
หมวดหมู่:แจนยูอารี่ 4 โตเกียวโดมโชว์
หมวดหมู่:สนามกีฬาในโตเกียว
หมวดหมู่:สนามมวยในประเทศญี่ปุ่น
หมวดหมู่:สนามในนิปปงโปรเฟสชันแนลเบสบอล
หมวดหมู่:สนามในเมเจอร์ลีกเบสบอล
หมวดหมู่:สนามกีฬาที่สร้างเสร็จในปี พ.ศ. 2531
หูกระต่าย (แก้ความกำกวม)

**หูกระต่าย** สามารถหมายถึง
* ผ้าผูกคอหูกระต่าย - ผ้าผูกคอที่ใช้ในพิธีการ
* หมวกหูกระต่าย เครื่องแต่งกายที่มีลักษณะเหมือนหูของกระต่าย พบได้ใน
** เพลย์บอยบันนี (Playboy Bunny) - พนักงานเสิร์ฟในเพลย์บอยคลับ
** อุซะงิมิมิ - ผู้ใส่ชุดเหมือนกระต่ายในการ์ตูนญี่ปุ่น
* พรรณไม้หลายชนิด
** หวายหูกระต่าย
** กระบองเพชรหูกระต่าย
** กล้วยไม้หูกระต่าย
** ลีลาวดีขาวพวง
* เงื่อนหูกระต่าย - ลักษณะของการผูกเชือกอย่างหนึ่ง
* ไม้ขวางเรืออันที่สุดของหัวเรือหรือท้ายเรือ หรือเรียกว่า กระทงเหิน
เมกะโลซอรัส

**เมกะโลซอรัส หรือ เมกาโลซอรัส** () เป็นไดโนเสาร์กินเนื้อหรือเทอโรพอด มีชีวิตอยู่ในยุคจูแรสซิกตอนกลาง เมื่อประมาณ 166 ล้านปีมาแล้ว ฟอสซิลของเมกาโลซอรัสถูกค้นพบในประเทศแถบยุโรปเป็นส่วนใหญ่ ค้นพบโดย บาทหลวงโรเบิร์ต พล็อต ลักษณะของเมกะโลซอรัสคือ มีหัวที่มีขนาดใหญ่ ฟันแบบสัตว์กินเนื้อ เดินด้วยสองข้าหลังอันทรงพลัง มีหางที่ยาวและใหญ่เพื่อรักษาสมดุลของร่างกาย เคลื่อนไหวคอได้อย่างอิสระ ยืดหยุ่น ขาหน้าเล็กและสั้น ประกอบด้วยกล้ามเนื้อแข็งแรง 
center|thumb|398x398px|ภาพ Paleoart ของ '''เมกะโลซอรัส''' ที่มีการสันนิษฐานว่าพวกมันอาจจะมีขนขึ้นตามบริเวณลำตัว
เมกาโลซอรัสมีลำตัวยาวประมาณ 9-10 เมตร และมีน้ำหนักราว 1.5 ตัน ชื่อของเมกะโลซอรัสเป็นภาษากรีก ที่มีความหมายว่า กิ้งก่าตัวใหญ่ เมกาโลซอรัสมีสักษณะนิสัยล่าเหยื่อตัวคนเดียว หรือบางครั้งพวกมันก็จะออกล่าเป็นฝูงถ้าล่าไดโนเสาร์กินพืชตัวใหญ่ เนื่องจากเมกะโลซอรัสมีร่างกายที่ใหญ่โตและทรงพลัง เมกะโลซอรัสนั้นเป็นไดโนเสาร์ตัวแรกของโลกทีถูกตั้งชื่ออย่างเป็นทางการโดยมีความหมายว่า กิ้งก่ายักษ์
center|thumb|506x506px|ภาพวัดขนาดของ เมกะโลซอรัส กับ มนุษย์

หมวดหมู่:ไดโนเสาร์ในยุคจูแรสซิก
แอลเบอร์โตซอรัส

**แอลเบอร์โตซอรัส** **(Albertosaurus)**เป็นไดโนเสาร์ที่ค้นพบในทวีปอเมริกาเหนือ มีความยาว 9 เมตร ความสูง 5 เมตร หนัก 2,500 กิโลกรัม เดิน 2 ขา ฟันเหมือนเลื่อยเป็นซี่เล็กๆ ใช้กินเนื้อโดยเฉพาะเป็นสัตว์กินเนื้อไดโนเสาร์และกินพืชต่าง ๆ อาศัยอยู่ในยุคครีเตเชียส เมื่อประมาณ 76-70 ล้านปีที่แล้ว มันมีญาติที่ดุร้ายและโด่งดังอย่าง ไทรันโนซอรัส เร็กซ์และคล้ายคลึงกับกอร์โกซอรัสสมาชิกในเครือญาติของมันเป็นอย่างมาก

เช่นเดียวกับไดโนเสาร์นักล่าขนาดใหญ่ชนิดอื่นๆ แอลเบอร์โตซอรัสมีฟันที่แหลมคมใช้กินเนื้อ มีขาหน้าที่เล็ก และขาหลังที่ใหญ่และแข็งแรง ความเร็วในการวิ่งอยู่ที่ประมาณ 14-21 กิโลเมตรต่อชั่วโมง พวกมันล่าไดโนเสาร์กินพืชอย่างแลมบีโอซอรัส,เอ็ดมอนโตซอรัสและซอโรโลฟัสเป็นอาหาร
 มีการคาดเดาว่าพวกมันออกล่ากันเป็นฝูง ซึ่งถ้าใช่ นี่จะทำให้แอลเบอร์โตซอรัสเป็นหนึ่งในนักล่าอันตรายแห่งยุค 

ชื่อแอลเบอร์โตซอรัสแปลว่า**กิ้งก่าจากอัลเบอร์ตา**ซึ่งเป็นเมืองเมืองหนึ่งในแคนาดา ตามสถานที่ที่ขุดพบฟอสซิลของมันครั้งแรก

* แอลเบอร์โตซอรัสมีความคล้ายคลึงกับกอร์โกซอรัส สมาชิกในเครือญาติของมันซึ่งถูกพบในแถบเดียวกันเป็นอย่างมาก
[left|thumb|กะโหลกของแอลเบอร์โตซอรัสที่[Geological Museum in Copenhagen]]

จนแทบเรียกได้ว่าเป็นไดโนเสาร์ชนิดเดียวกัน

[left|thumb|[Gorgosaurus sternbergiหนึ่งในสมาชิกในเครือญาติของแอลเบอร์โตซอรัส]]

## เครือญาติ
แอลเบอร์โตซอรัส
แอลเบอร์โตซอรัสมีญาติที่โด่งดังและดุร้ายอย่างไทแรนโนซอรัส ญาติบางชนิดอยู่ในแถบเดียวกันอย่างกอร์โกซอรัสและเดสเพลโตซอรัส และมันยังมีญาติที่ทวีปเอเชียอย่างทาร์โบซอรัส 

ญาติของมันทุกชนิดมีลักษณะคล้ายกัน คือ รูปร่างใหญ่ ศีรษะใหญ่ ฟันแหลมคม ขาหน้าเล็ก ขาหลังใหญ่ ขนาดและน้ำหนักจะแตกต่างกันไปตามชนิดพันธ์

โดยส่วนใหญ่อาหารที่ล่าจะคล้ายๆกัน คือ ไดโนเสาร์ปากเป็ด และ ไดโนเสาร์มีเขา


หมวดหมู่:ไดโนเสาร์
คณะคาร์เมไลท์ไม่สวมรองเท้า

**คณะภราดาไม่สวมรองเท้าแห่งพระนางมารีย์พรหมจารีแห่งภูเขาคาร์แมล** (: ) เรียกโดยย่อว่า**คณะคาร์เมไลท์ไม่สวมรองเท้า** (Order of Discalced Carmelites) เป็นคณะนักบวชภิกขาจารในคริสตจักรโรมันคาทอลิก ซึ่งแยกตัวออกมาจากคณะคาร์เมไลท์เดิม โดยมีนักบุญเตเรซาแห่งอาบีลาและนักบุญยอห์นแห่งไม้กางเขนร่วมกันดำเนินการปฏิรูป นักบุญที่มีชื่อเสียงอีกองค์ในคณะนี้คือนักบุญเตแรซแห่งลีซีเยอ

## ประวัติ
เมื่อคณะคาร์เมไลท์แพร่หลายทั่วทวีปยุโรปเป็นเวลาหลายศตวรรษ นักบวชคาร์เมไลท์ทั้งชายและหญิงเริ่มไม่เคร่งครัดในวินัย จนถึงศตวรรษที่ 16 ได้เกิดกระแสเรียกร้องการปฏิรูปคณะนักบวชต่าง ๆ ให้เคร่งครัดในวินัยมากขึ้น ภายในคณะภคินีคาร์เมไลท์ก็มีภคินีเตเรซาแห่งอาบีลาดำเนินการปฏิรูปก่อนแล้ว โดยท่านได้ร่างแผนการปฏิรูปตั้งแต่ ค.ศ. 1563 ให้นักบวชคาร์เมไลท์หันกลับไปรักษาวินัยดั้งเดิมของคณะอย่างเคร่งครัด โดยไม่มีการผ่อนปรน

ในปี ค.ศ. 1567 ท่านได้รับอนุญาตจากอัคราธิการคณะคาร์เมไลท์ให้ตั้งอารามใหม่สำหรับการปฏิรูป ภายในช่วงเวลาตั้งแต่ปี ค.ศ. 1567 จนถึง 1571 จึงตั้งอารามที่เมืองเมดีนา เดล กัมโป, วายาโดลิด, โตเลโด, ปัสตรานา, ซาลามังกา, และอัลบา เด ตอร์เมส

นอกจากนี้ ท่านยังได้ชักชวน**ภราดายอห์นแห่งนักบุญมัทธีอัส** (ซึ่งต่อมารู้จักกันในนามนักบุญยอห์นแห่งไม้กางเขน) ซึ่งขณะนั้นอายุได้เพียง 25 ปีให้ทำการปฏิรูปคณะ ภราดายอห์นตอบตกลง ในฤดูร้อนปีต่อมา ภคินีเตเรซาได้ส่งภราดายอห์นไปสร้างอารามคณะคาร์เมไลท์ปฏิรูปที่ดูรูเอโย (Duruello) ซึ่งถือว่าเป็นอารามแห่งแรกของคณะภราดาคาร์เมไลท์ปฏิรูป

วัตรปฏิบัติของคณะคาร์เมไลท์กลุ่มนี้เคร่งครัดมาก เน้นการอธิษฐาน ใช้ชีวิตแบบยากจน สันโดษ เดินด้วยเท้าเปล่า ด้วยเหตุนี้จึงได้ชื่อว่า **คณะคาร์เมไลท์ไม่สวมรองเท้า** (Order of Discalced Carmelites)

เมื่อตั้งอารามแล้ว ปรากฏว่ามีภราดาสนใจเข้าร่วมการปฏิรูปอย่างต่อเนื่องทำให้คณะปฏิรูปเริ่มขยายตัว และเกิดการต่อต้านอย่างหนักจากภราดาที่ต้องการผ่อนปรนวินัย อย่างไรก็ตาม คณะคาร์เมไลท์ปฏิรูปก็ได้รับอนุมัติจากสันตะสำนักให้มีสิทธิ์ในการปกครองตนเองอย่างสมบูรณ์ไม่ต้องขึ้นกับคณะคาร์เมไลท์เดิม ในวันที่ 20 ธันวาคม ค.ศ. 1593

## คณะคาร์เมไลท์ไม่สวมรองเท้าในประเทศไทย
คณะคาร์เมไลท์ในประเทศไทยปัจจุบันยังมีเพียงที่เป็นคณะนักบวชอารามิกหญิง ซึ่งมีชื่อเรียกอย่างเป็นทางการว่า **ภคินีไม่สวมรองเท้าคณะพระนางพรหมจารีมารีแห่งภูเขาคาร์แมล** (The discalced nuns of the order of the Blessed Virgin Mary of Mount Carmel) ส่วนคณะภราดายังไม่ได้จัดตั้งเนื่องจากนักบวชชายยังมีไม่เพียงพอ

คณะคาร์เมไลท์ได้เข้ามายังประเทศไทยครั้งแรกเมื่อปีพ.ศ.2468 (ค.ศ.1925) โดยภคินีได้เข้ามาก่อตั้งอารามคาร์แมลที่กรุงเทพ ถนนคอนแวนต์ สีลม ปัจจุบันอารามของภคินีคาร์เมไลท์ในประเทศไทยมีอยู่ 4 แห่ง คือ กรุงเทพฯ นครปฐม จันทบุรี และนครสวรรค์

## อ้างอิง

## แหล่งข้อมูลอื่น
* ประวัติความเป็นมาภคินีไม่สวมรองเท้าคณะพระนางพรหมจารีแห่งภูเขาคาร์แมล

หมวดหมู่:ก่อตั้งในปี พ.ศ. 2136
หมวดหมู่:คณะนักบวชภิกขาจาร
หมวดหมู่:คณะนักบวชอารามิก